कहा- सरकार गिराने की धमकी दी थी, उन्हें गुंडे की तरह नहीं बोलना चाहिए
West Bengal Chief Minister Mamata Banerjee Speaks About Amit Shah Resignation Over  Atiq Ahmed Murder Asaraf Murder Case पश्चिम बंगाल की मुख्यमंत्री ममता बनर्जी ने गृहमंत्री अमित शाह से इस्तीफा मांगा है। उन्होंने कहा कि अमित शाह ने समय से पहले मेरी सरकार गिराने की धमकी दी है।
पश्चिम बंगाल की मुख्यमंत्री ममता बनर्जी ने गृहमंत्री अमित शाह से इस्तीफा मांगा है। उन्होंने कहा कि अमित शाह ने समय से पहले मेरी सरकार गिराने की धमकी दी है। वे लोकतांत्रिक रूप से चुनी हुई सरकार को गिराने की बात कैसे कर सकते हैं, उन्हें यह कहने का कोई अधिकार नहीं है।
गृहमंत्री को गुंडे की तरह नहीं बोलना चाहिए। क्या देश का संविधान बदला जा रहा है? देश के गृहमंत्री भारत की रक्षा करने के बजाय बंगाल की सरकार गिराने की साजिश रच रहे हैं।
अतीक की हत्या पर कहा- देश में क्या चल रहा?
ममता ने यूपी में अतीक-अशरफ हत्याकांड पर कहा कि मैं क्राइम का समर्थन नहीं करती हैं, लेकिन उत्तर प्रदेश के लोगों के लिए एनकाउंटर आम बात हो गई है। लोगों को इन मुठभेड़ों का विरोध करना चाहिए। देश में ये क्या चल रहा है जिसको चाहो मार दो, जिसको चाहो काट दो? जिसको चाहो ठोक दो? जिस पर चाहो एजेंसी लगा दो, CBI-ED लगा दो।
अगर बंगाल में चॉकलेट बम भी फटता है तो NIA को भेज देते हैं। दो इंजन वाली भाजपा सरकार दोहरे मापदंड रखती है। ममता बनर्जी ने सोमवार को बीरभूम जिले के सूरी में एक जनसभा के दौरान ये बाते कहीं।
बंगाल सरकार को गिराने की साजिश चल रही
बता दें कि अमित शाह ने 14 अप्रैल को एक रैली में कहा था कि लोकसभा चुनावों में भाजपा 35 सीटें जीतती है तो बंगाल की TMC सरकार 2025 से आगे टिक नहीं पाएगी। शाह के उस बयान पर अब बंगाल सीएम ने आपत्ति जताई है। उन्होंने कहा कि गृहमंत्री के बयान से साफ है कि बंगाल सरकार को गिराने की साजिश चल रही है।
ममता बोलीं- एजेंसी गृहमंत्री से पूछताछ क्यों नहीं करती
ममता बनर्जी ने दिल्ली के सीएम अरविंद केजरीवाल से 16 अप्रैल को हुई CBI की पूछताछ का भी जिक्र किया। उन्होंने कहा कि सरकार ये मैसेज देने की कोशिश कर रही है कि हम किसी राज्य के मुख्यमंत्री से भी पूछताछ कर सकते हैं। ममता ने पूछा कि अगर एजेंसियां किसी मुख्यमंत्री से पूछताछ कर सकती है तो गृहमंत्री से पूछताछ क्यों नहीं की जा सकती?भाजपा में गलत काम करने वालों के खिलाफ कोई कार्रवाई नहीं हो रही।
NCR और CAA पर क्या बोलीं बंगाल CM
देश में आज जैसा माहौल है, उससे न्यायपालिका ही देश को बचा सकती है। ममता ने कहा कि वे बंगाल में NCR और CAA लागू नहीं होने देंगी। बंगाल सीएम ने दावा किया है कि साल 2014 के लोकसभा चुनाव में भाजपा सत्ता में नहीं आएगी। ममता ने बीजेपी का मुकाबला करने के लिए विपक्ष से एकजुट होने की अपील दोहराई।
इससे जुड़ी अन्य खबरें भी पढ़ें...
अभिषेक को CBI ने पशु तस्करी केस में तलब किया, सुप्रीम कोर्ट ने स्कूल शिक्षक भर्ती घोटाले में पूछताछ पर रोक लगाई थी
CBI ने पश्चिम बंगाल की CM ममता बनर्जी के भतीजे और तृणमूल नेता अभिषेक बनर्जी को करोड़ों रुपए के पशु तस्करी घोटाले में पूछताछ के लिए बुलाया है। उन्हें कोलकाता के निजाम पैलेस स्थित दफ्तर में 18 अप्रैल को बुलाया गया है। इसके पहले सुप्रीम कोर्ट ने पश्चिम बंगाल के शिक्षक भर्ती घोटाले में अभिषेक से ED और CBI की पूछताछ पर रोक लगा दी। पढ़ें पूरी खबर...
ममता बोलीं- सुना है 2024 तक हमें फंड नहीं मिलेगा, ऐसा हुआ तो आंचल फैलाकर माताओं से भीख मांग लूंगी
पश्चिम बंगाल की मुख्यमंत्री ममता बनर्जी ने कहा है कि सुनने में आ रहा है कि अब हमें साल 2024 तक फंड नहीं मिलेगा। ऐसा हुआ तो जरूरत पड़ने पर मैं आंचल फैलाकर बंगाल की माताओं के सामने भीख मांग लूंगी, लेकिन भीख मांगने दिल्ली (केंद्र सरकार के पास) कभी नहीं जाऊंगी। ममता गुरुवार को कोलकाता में जनसभा को संबोधित कर रही थीं, उसी दौरान उन्होंने ये बातें कहीं। पढ़ें पूरी खबर...